Enkuuka y’omwaka kivvulu ekimalako omwaka nga kitegekebwa aba CABASA FAMA, mu bikujjuko by'omwaka omuggya. Enkuuka y’omwaka etikkira omuwanguzi w'empaka z'ebibuuzo ebikwata ku Bwakabaka n'ennono za Buganda ezimala ebbanga ery'emyezi mukaaga era ng'ono atuumibwa Omuzira mu Bazira. Ekivvulu kireeta wamu abayimbi ba Buganda abasinga mu kisaawe ky'okuyimba. Kigendererwamu okuleeta okunyumirwa, okwesiima, wamu n'okusanyuka nga Omutanda tannaba kukulemberamu abagoberezi be mu mwaka omuggya mu butongole nga kino kikolebwa n'akabonero ak'ekisumuluzo. Mu kifo ky’okugenda mu bifo eby'ebbeeyi ne wooteri ennene mu Uganda, Kabaka ajja n'alaba ebiriroliro ebikolebwa ssaako n'okusanyusibwa kw'abayimbi ng'ali n'abantu be ekikolwa ekitwalibwa nga eky'obuntu n'okukwasaganya abantu awamu era nga y'emu ku nsonga lwaki nnamungi w'omuntu yeeyiwa mu kivvulu kino.